Clyde FC

Clyde Football Club er en skotsk fotballklubb fra byen Cumbernauld i North Lanarkshire. Klubben spiller i 2019/20-sesongen i Scottish League One (nivå 3) etter å ha rykket opp fra League Two sesongen før. Klubbens hjemmebane er Broadwood Stadium.

Selv om klubben i dag holder til i Cumbernauld, hører den tradisjonelt hjemme i byen Rutherglen i South Lanarkshire, ved den sørøstlige delen av Glasgow.

Historie
Clyde FC ble stiftet i 1877 og tok fra starten av i bruk banen Barrowfield Park i Bridgeton sørøst i Glasgow. Klubben ble valgt inn i Scottish Football League i 1891. I 1898 flyttet klubben til Shawfield Stadium i Rutherglen, der de ble værende i nesten 90 år.

Clyde gjorde det tidvis godt i ligaen, med 3.-plass (av 18 lag) som det beste i 1909 og 1912. Med unntak av noen spredte sesonger i 2. divisjon, holdt de seg stort sett på øverste nivå mellom 1907 og 1975. Høydepunktene kom imidlertid i form av cupmesterskap. De vant cupen i 1939 (4-0 over Motherwell), 1955 (1-0 over Celtic) og 1958 (1-0 over Hibernian).

Da ligaen ble omstrukturert til tre divisjoner i 1975, rykket Clyde foreløpig siste gang ned fra øverste divisjon. De neste årene vekslet de mellom nivå 2 og 3. Da ligaen ble omstrukturert til fire divisjoner i 1994, rykket Clyde ned i Second Division (nivå 3). Men de hevet seg igjen, og har siden 2001 spilt i First Division. I 2004 var Clyde ett poeng unna å vinne divisjonen og rykke opp i Premier League.

Dårlig økonomi i klubben gjorde at de måtte selge hjemmebanen Shawfield Stadium til Greyhound Racing Association (GRA) i 1935. Clyde leide imidlertid banen og fortsatte å bruke den som hjemmebane. I 1986 planla GRA å bygge om anlegget, og Clyde ble tvunget til å flytte. Fra 1986 til 1991 brukte de Partick Thistles bane Firhill Stadium, og fra 1991 til 1994 Hamilton Academicals bane Douglas Park. I februar 1994 åpnet Clyde sin nye hjemmebane Broadwood Stadium i Cumbernauld.

 Sesonger 
SesongNivåLigaPlassEksterne lenker 2010.—2011. 4. League Two 10.  http://www.rsssf.com/tabless/scot2011.html 2011.—2012. 4. League Two 9.  http://www.rsssf.com/tabless/scot2012.html 2012.—2013. 4. League Two 9.  http://www.rsssf.com/tabless/scot2013.html 2013.—2014. 4. League Two 4.  http://www.rsssf.com/tabless/scot2014.html 2014.—2015. 4. League Two 6.  http://www.rsssf.com/tabless/scot2015.html 2015.—2016. 4. League Two 3.  http://www.rsssf.com/tabless/scot2016.html 2016.—2017. 4. League Two 9.  http://www.rsssf.com/tabless/scot2017.html 2017.—2018. 4. League Two 5.  http://www.rsssf.com/tabless/scot2018.html 2018.—2019. 4. League Two 2.  http://www.rsssf.com/tabless/scot2019.html 2019.—2020. 4. League Two 7.  http://www.rsssf.com/tabless/scot2019.html 2020.—2021. 3. League One 8.  http://www.rsssf.com/tabless/scot2021.html 2021.—2022. 3. League One 8.  http://www.rsssf.com/tabless/scot2022.html

Meritter og klubbrekorder
Beste ligasesong: 3.-plass (av 18 lag) i 1. divisjon i 1909 og 1912
Cupmester: 1939, 1955, 1958
Høyeste tilskuerantall på Shawfield Stadium: 52 000 mot Rangers 10. februar 1912 (skotsk FA-cup 2. runde)
Høyeste tilskuerantall på Broadwood Stadium: 7589 mot Celtic 8. januar 2006 (skotsk FA-cup 3. runde)
Største seier: 11-1 mot Cowdenbeath 6. oktober 1951 (B Division)
Største tap: 0-11 mot Dumbarton 22. november 1879 (skotsk FA-cup 4. runde) og mot Rangers 13. november 1880 (skotsk FA-cup 4. runde)

Referanser

Kilder
Sky Sports Football Yearbook. Headline Publishing Group, London 2008. ISBN 978 0 7553 1820 9
Gordon Smailes: The Breedon Book of Scottish Football Records. Breedon, Derby 1995. ISBN 1-85983-020-X
Paul & Shirley Smith: The Ultimate Directory of English & Scottish Football Grounds. Yore Publications, Harefield 2005. ISBN 0954 783042

 Eksterne lenker 


Kategori:Fotballag i Skottland
Kategori:North Lanarkshire
Kategori:South Lanarkshire
Kategori:Sport i Glasgow
Kategori:Fotballag etablert i 1877
Kategori:1870-årene i Skottland
Kategori:Sport i Storbritannia i 1877